NaiveNeuron/SloPal huggingface dataset:
B. Bugár, podpredseda NR SR: (2002-06-26):
Ďalej budeme v rokovaní pokračovať bodom Návrh poslancov Národnej rady Slovenskej republiky Milana Benkovského, Mariana Anteckého a Imricha Tótha na vydanie uznesenia Národnej rady Slovenskej republiky o schválení paušálnych náhrad a cestovných náhrad pri zahraničných cestách predsedu a podpredsedov Najvyššieho kontrolného úradu Slovenskej republiky. Návrh uznesenia ste dostali ako tlač 1604. Dávam slovo poverenému poslancovi a prosím ho, aby návrh uviedol. Nie je tu ani jeden z navrhovateľov, preto navrhujem, či je s tým všeobecný súhlas, aby sme o tomto bode teraz nerokovali a poprípade, aby sme ho preložili až na koniec. Je s tým súhlas? Ďakujem pekne. Na koniec schôdze, áno, však tak som to mal na mysli. Takže ďalším bodom programu je Výročná správa o činnosti Fondu detí a mládeže a ročná účtovná závierka za rok 2001. Materiál ste dostali ako tlač 1607, spoločnú správu máte ako tlač 1607a. Súčasťou spoločnej správy je aj návrh uznesenia Národnej rady. Teraz dávam slovo predsedovi Rady Fondu detí a mládeže pánu Martinovi Kuglovi a prosím ho, aby materiál uviedol. Nech sa páči. M. Kugla, predseda Rady Fondu detí a mládeže: Dobrý deň prajem, dámy a páni. Výročnú správu o činnosti Fondu detí a mládeže v roku 2001 rozdelím do troch častí. Prvá časť je zhodnotenie plánu činnosti. V pláne činnosti sme chceli realizovať zhodnotenie majetku SR v správe Fondu detí a mládeže a zaradenie fondu do systému štátnej politiky voči mládeži. Koncepcia predpokladala kapitalizáciu výnosov z odpredaja s tým, že tento výnos bude prevedený na tento účel zriadenej nadácie. V priebehu roku 2001 došlo k zmene, vláda previedla na vytvorenú nadáciu 80 % majetku fondu, čiže vlastne tento proces bol urýchlený. Takisto úprava právneho postavenia fondu s cieľom jeho efektívnejšieho fungovania sa tým vyriešila. Ďalší plán, teda ďalší postup je dokončenie vysporiadania investícií a likvidácia fondu a dokončenie transformácie majetku s tým, že výnos sa bude kapitalizovať už v spomínanej nadácii. Vzťahy s dcérskymi obchodnými spoločnosťami - ukončili sme vnútorné audity akciových spoločností denník Smena, vydavateľstvo Smena. Boli navrhnuté na vstup do konkurzu. Čo sa týka ukončenia vysporiadania bývalého majetku SZM, predminulý rok sme vyhľadávali, čo ešte by malo patriť do toho majetku, čo sa ešte dá získať. Podarilo sa nám zaradiť dve veci, združená prevádzková budova v Galante a pozemok Klokočov. Vydávanie časopisov. Veľmi stručne, časopisy by mali opäť už tretí rok za sebou byť vyrovnané, takže sú stabilizované dlhodobo. Druhá časť - prostriedky poskytované v roku 2001 boli poskytované formou zľavy na nájomnom. Posledná časť - samotný rozpočet a komentár k rozpočtu, ako som spomínal oproti pôvodnému plánu v položke realizácia odpredajov sa rozpočet pomerne dosť zmenil. Dôležitá informácia je, že v oblasti cash-flow, to znamená finančných tokov ostal fond v pluse 2,5 milióna. Ďakujem. Budem odpovedať na vaše otázky.
Bugár, Béla, podpredseda NR SR (2019-09-25):
Ďakujem pekne. Ešte predtým prerokujeme návrh, Správu Osobitného kontrolného výboru Národnej rady na kontrolu činnosti Vojenského spravodajstva o stave použitia informačno-technických prostriedkov za I. polrok 2019 (tlač 1576). Nech sa páči, pán predseda výboru, pán poslanec Heger, môžte uviesť správu. (Rokovanie o Správe Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za I. polrok 2019 , tlač 1576.)
Bugár, Béla, podpredseda NR SR (2018-12-06):
Vážené panie poslankyne, páni poslanci, vyhlasujem desaťminútovú prestávku a potom budeme pokračovať v prerušenej rozprave. (Prestávka.) (Po prestávke.)
Laššáková, Jana, podpredsedníčka NR SR (2015-04-17):
Pán poslanec Lipšic, nech sa páči.
B. Bugár, podpredseda NR SR: (2005-11-08):
(Hlasovanie.) Prítomných 141, za 138, zdržali sa 3. Konštatujem, že tieto návrhy zo spoločnej správy sme odsúhlasili. Nech sa páči. L. Ladányi, poslanec: Pán podpredseda, prosím, dajte hlasovať o pozmeňujúcom návrhu pána poslanca Blanára.
Laššáková, Jana, podpredsedníčka NR SR (2012-09-27):
Dobre. Takže nech sa páči, pán spravodajca.
Cigániková, Jana, poslankyňa NR SR (2020-06-05):
Ďakujem. Chcem len pozvať členov zdravotníckeho výboru, v utorok 8.30 bude rokovanie výboru, tak prosím, aby ste sa dostavili. Ďakujem veľmi pekne.
Bugár, Béla, podpredseda NR SR (2018-06-20):
Prezentujme sa a hlasujme. (Hlasovanie.) Prítomných 143, za 100, proti 4, teda zdržalo sa 39 poslancov. Konštatujem, že sme v treťom čítaní , otváram rozpravu v rámci tohto čítania. Nikto sa nehlási do rozpravy, preto ju vyhlasujem za skončenú. Nech sa páči.
Sulík, Richard, predseda NR SR (2011-06-01):
Pani poslankyňa Laššáková.
Pčolinský, Peter, podpredseda NR SR (2023-03-31):
Pán poslanec Kuriak.
Blanár, Juraj, podpredseda NR SR (2022-10-18):
Pán poslanec Taraba.
Viskupič, Marián, poslanec NR SR (2023-02-03):
Ďakujem pekne za slovo, pán predsedajúci. Marek, no v Európskej únii hrozí recesia s veľkou pravdepodobnosťou. Slovensku hrozí recesia s nejakou pravdepodobnosťou. Máme vysoký deficit, najvyšší deficit štátneho rozpočtu v celej Únii. Ja si myslím, že jediná debata o tejto téme, keď ju už máme a keď jej venujeme čas, by mala byť fakt len a len o tom, či si Slovensko v danej aktuálnej ekonomickej a sociálnej situácii takýto zákaz môže dovoliť. To som presvedčený, že takto by to ma... takto by debata mala byť. No ale vymenoval si krajiny so zákazom, no a vše... a teda okej, sú vyspelé. Ale všetky ostatné, a je ich väčšina, žiadny nedeľný zákaz nemajú a tiež fungujú, tiež sú vyspelé a dokonca keď my urobíme zákaz, tak tí naši spotrebitelia sa do takých krajín skutočne presunú a minú tam naše peniaze a teda podporia ekonomiku, no napríklad Česka, napríklad Maďarska. Čo sa týka argumentu energetických úspor, no to svietenie je dnes akoby ten najmenší náklad pre prevádzky. Práve naopak kúrenie a povedzme chladenie chladničky, mrazničky, to sú ďaleko vyššie energetické náklady a aj zatvorený obchod v nedeľu do nejakej miery musí kúriť a do veľkej miery musí všetko chladiť. Takže toto nie je nejaký zásadný argument. Čo sa týka reťazca Jednota, ten je zatvorený už dnes v nedeľu. Zvládol to bez akéhokoľvek zákazu, je to ich proste model. A ja som presvedčený, že tie prevádzky, veď ony majú svoje asociácie, proste ony sa vedia dohodnúť. Treba to nechať na ten trh, proste ony sa vedia aj bez zákazu dohodnúť, keď teda bude situácia, že sa im nebude ekonomicky oplácať nedeľný predaj. Nechcem veľmi reagovať vlastne to, že čo SaS-ka a takéto veci, ale... (Prerušenie vystúpenia časomerom.)
Takáč, Richard, poslanec NR SR (2022-04-28):
Ďakujem veľmi pekne za slovo, pán predsedajúci. Pán poslanec Kéry, tiež si sa viac-menej venoval, tak by som povedal, aj tomu odbornému vystúpeniu, hlavne tomu podstatnému uzneseniu v rámci svojho vystúpenia a ja by som chcel ťa, ti zopakovať niektoré tie veci, ktoré si povedal, samozrejme, ale aj povedal a doplnil ťa v tom, čo si hovoril, a to napríklad spomínaný docent JUDr. Eduard Burda, dekan právnickej fakulty, ktorý jednoznačne vo svojom rozhovore povedal pár veľmi závažných a podstatných vecí, čo sa týka uznesenia o obvinení Roberta Fica a Roberta Kaliňáka. Po prvé by som povedal, že toto rozhodnutie je nezmyselne vykonštruované. Považuje ho pán dekan za značne prehnané. Obáva sa, že však keď toto nastalo, tak je to vzorom pre umlčiavanie kritikov pôsobenia osôb vo verejnom živote. Zhodnotil tiež, že vyhľadávanie a zverejňovanie špiny na politických súperov je bežnou súčasťou politického boja. Sme to mali možnosť vidieť od roku 2010 od Igora Matoviča. Ďalej pán dekan zhodnotil a povedal, že pokiaľ ide o trestný čin založenia, zosnovania a podporovania zločineckej skupiny, čo je hneď prvá vec v tom uznesení, tak tento v danom kontexte považuje za nezmyselne vykonštruovaný. Dámy, páni z koalície, ako vám to tak ako netrkne v tých hlavách, že ako si prečítate vyjadrenie predsed... dekana právnickej fakulty, ktorý má špecializáciu tre... na, na trestné právo, hovorí o týchto nezmyselne vykonštruovaných... (Prerušenie vystúpenia časomerom.)
Kéry, Marián, poslanec NR SR (2017-09-08):
Pán poslanec Budaj, keďže ste tú drvivú väčšinu diskusie neboli prítomný v sále, zrejme ste nezaregistrovali ponuku pána poslanca Podmanického, ktorý povedal, že ak by sa našla čo len malá vôľa na pokračovanie v tejto diskusii, tak sú predkladatelia ochotní diskusiu prerušiť a vrátili by sme sa k tomuto bodu až po voľbách do vyšších územných celkov, aby nás nikto nemohol obviňovať z toho, že ide o nejaký účelový návrh, ktorý má za cieľ zvýhodniť kandidátov SMER – sociálna demokracia na županov. Ale ja si myslím, pán poslanec, že ani vy a ani vaši kolegovia nebudete ochotní túto ponuku prijať, pretože by vás tieto argumenty mohli vyzliecť donaha. Ďakujem.
Brixi, Otto, poslanec NR SR (2015-12-11):
Ďakujem, pán predseda. Kolegyne, kolegovia, mne je veľmi ľúto, že o úpadku tohto parlamentu už nehovoria iba psychické prejavy, a mentálne, pána poslanca Matoviča, ale, žiaľ, aj úroveň a účasť celej opozície, ktorá si zvolá, sebavedomo zvolá v piatok pred takto týždňom schôdzu, na ktorú absolútne nikto z nich nepríde. (Reakcie z pléna.) Páni kolegovia, zvolali ste si schôdzu vy tým, že ste sa pod ňu podpísali. Je mi veľmi ľúto, že ľudia, ktorí v tejto krajine hovoria o tom, ako sa má vládnuť, ako túto krajinu treba spravovať, nemajú ešte v sebe ani toľko slušnosti, toľko bazálnej slušnosti, aby si prišli argumentmi obhájiť to, pod čo sa podpísali. Tu už nejde o to, či pán Matovič príde v tričku, alebo či príde v teplákoch, lebo na to sme si už zvykli, že tú úroveň sa z tohto parlamentu na strane opozície vytratila úplne. Tu už ide o to, že mnohí z vás stratili absolútne akýkoľvek kredit vyjsť na bilbord s čímkoľvek a čokoľvek ľuďom v tejto krajine hlásať, lebo po dnešku už na to nemáte právo mnohí absolútne žiadne.
P. Paška, predseda NR SR: (2009-10-21):
Otváram rozpravu. Takže nemám písomnú prihlášku. Pýtam sa, či má niekto záujem vystúpiť v rozprave. Nie. Vyhlasujem rozpravu za skončenú. A prerušujem rokovanie o tomto bode programu. Pán minister, budeme pokračovať druhým čítaním o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a o zmene a doplnení niektorých zákonov . Je to tlač 1196. Spoločná správa výborov je tlač 1196a. Nech sa páči, máte slovo.
M. Jureňa, podpredseda vlády a minister pôdohospodárstva SR: (2007-06-21):
V krátkosti. Genéza zákona bola taká, že v roku 2005, ako pán poslanec Simon povedal, po dlhom čase bol prijatý nový zákon a teraz v krátkom období sa ukázalo, že je potreba veľmi rýchle niektoré veci napraviť. Takže v tomto duchu a v tomto ponímaní sa pristúpilo k nápravám, resp. k niektorým novým potrebám, ktoré sa tu objavili. Skĺzlo to, žiaľ, do tej podoby, že vlastne na zopár slovíčkach sa odohrávala celá debata. Ja osobne som prijal i túto zmenu pozitívne a napriek tomu, ak som ráno hovoril – možno som sa vás niektorých dotkol, tak normálne ľudsky hovorím, prepáčte –, ale myslím si, že nadmerné množstvo vnímam ako pozitívne, takže ja som osobne spokojný a ako som povedal, diskusia sa väčšinou niesla, žiaľ, troška populisticky. Ráno som povedal, že ma prekvapuje práve u strany SDKÚ, že strana, ktorá vyznáva vlastníctvo a tieto hodnoty a hovoril som tu ráno, že treba vyvážiť vlastnícky vzťah k lesom a vzťah občanov k lesom, pretože mimoprodukčné hodnoty, ktoré sú uvedené v zákone, nie sú len o vstupe do lesov. Vstup do lesov zostáva tak, ako bol a skĺzlo to v skutočnosti len do otázky cyklistov. Takže tá mimoprodukčná hodnota lesov má veľmi veľký význam a lesníctvo na Slovensku má hlboké tradície, dáva priestor a zamestnanie a vytvára i pridanú hodnotu v rámci národnej ekonomiky. Takže som rád, že sme posunuli lesný zákon ďalej. A v závere vám, najmä koaličným, ale i opozičným ďakujem za konštruktívnosť a verím, že možno o lesnom zákone sa znovu bude hovoriť, pretože tu boli otázky, či ho nepostaviť na celkom novom základe. Ďakujem. (Potlesk.)
M. Hort, podpredseda NR SR: (2010-02-04):
Dávam teraz slovo spoločnému spravodajcovi, predsedovi výboru pre verejnú správu a regionálny rozvoj, poslancovi Tiborovi Cabajovi, aby informoval Národnú radu o výsledku rokovania výborov o tomto návrhu zákona a aby odôvodnil  návrh a stanovisko gestorského výboru. Nech sa  páči, pán spravodajca.
P. Paška, predseda NR SR: (2006-12-06):
(Hlasovanie.) 142 prítomných, 138 za, 3 sa zdržali, 1 nehlasoval. Konštatujem, že sme schválili pozmeňujúci návrh pani poslankyne Kramplovej. Ďalej.
Grendel, Gábor, podpredseda NR SR (2022-09-23):
S týmto sa vysporiadame. Čo sa týka Fínska a Švédska, máte pravdu. Zatiaľ máme za to, že do tej štrnástej, čiže do obednej prestávky to prerokujeme. (Reakcie z pléna.) Ak sa veľmi mýlime, tak budeme musieť sa s tým vysporiadať, samozrejme, tiež, zatiaľ platí, čo sme si odsúhlasili. Ešte pani poslankyňa Jana Bittó Cigániková.
Pellegrini, Peter, predseda NR SR (2024-02-09):
Už nemáte čas, pán poslanec, vypršal čas. (Potlesk.) Tri faktické poznámky. Ako prvá pani poslankyňa Stohlová. Nie je v sále. Pán poslanec Viskupič.
Fecko, Martin, poslanec NR SR (2023-02-17):
Ďakujem pekne, pán predsedajúci. Kolegyne, kolegovia, vážení hostia, dovoľte, aby som na sklonku tejto schôdze Národnej rady uviedol možnože posledný zákon, o ktorom sa možnože ešte bude hlasovať, uvidíme, ako to stihneme, a je to novela zákona o poľovníctve. V každom volebnom období, čo som tu, tento zákon išiel. Tak chcem, aby aj teraz zaznel, pretože problémy, ktoré sme dávali 12 rokov, sa stále neriešili. A najväčší z nich, v kocke poviem, je ohľadom poľovníckej komory, konkrétne dobrovoľnosť, nedobrovoľnosť, takže riešime v tejto novele. Ako, to poviem nasledovne v rozprave, do ktorej sa hlásim ako prvý, pán predsedajúci. Ďalej tu riešime, aké sú povinnosti užívateľa poľovného pozemku, aké sú užívatelia... aké sú povinnosti užívateľa poľovného revíru, škody zverou sčasti, riešime poľovnícke skúšky, riešim aj spôsobilosť, akú musia mať určití pracovníci štátnej správy, ak budú kontrolným orgánom alebo rozhodujúcim orgánom na úseku poľovníctva. Takže v kocke toľko, podrobnejšie v rozprave. A myslím si, že tak ako stále, pokiaľ by to išlo do druhého čítania, samozrejme, so všetkými pozmeňujúcimi návrhmi, ktoré budú prijat... teda podané a budú mať zmysluplnosť, aby sme tento zákon vyprofilovali do, by som povedal, čo najväčšej kvality, tak, samozrejme, bude aj on vítaný. Toľko zatiaľ z mojej strany. Ďakujem.
M. Číž, podpredseda NR SR: (2007-03-29):
(Hlasovanie.) Prítomných 128 poslancov, za návrh 109 poslancov, zdržalo sa 16 poslancov, nehlasovali 3 poslanci. Konštatujem, že sme schválili vládny návrh novely zákona č. 478/2002 Z. z. o ochrane ovzdušia. Vážené kolegyne, kolegovia, teraz nasleduje hlasovanie v druhom čítaní o návrhu poslanca Národnej rady Slovenskej republiky Tibora Cabaja, na vydanie zákona, ktorým sa mení a dopĺňa zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov a o zmene a doplnení niektorých zákonov , tak ako to máme v tlači 169. Teraz dávam slovo spoločnému spravodajcovi, predsedovi výboru pre financie, rozpočet a menu, poslancovi Jozefovi Burianovi, aby hlasovanie uvádzal.
Galko, Ľubomír, poslanec NR SR (2013-09-25):
Ďakujem pekne. Pán kolega Číž, pár poznámok by som si dovolil. Ani mne sa nepáči násilie a fyzické napádanie tu v pléne, myslím si, že to sem, samozrejme, nepatrí, a mne osobne sa nepáči ani to, čo vy ste nejakým spôsobom trošku sa snažili obhajovať, to, že sa tu neustále poslanci po sebe vykrikujú a vyvreskujú. Vy máte v tom niekoľkých preborníkov, lebo konkrétne tam hore, čo sedí, neviem, pán Podmanický alebo jak sa volá, ten vybľakuje v jednom kuse po poslancoch. Ja som sa tiež dneska neudržal, po veľmi dlhej dobe som začal naňho kričať, mňa to mrzí, lebo ja to veľmi nerád robím, to bolo prvé také zistenie, keď som došiel z exekutívy a tu mi poslanci hovorili, že tu je to tak normálne. Mne sa nepozdáva ani to, ja si myslím, že by sme nemali po sebe bliakať a nemali by sme sa tu vyrušovať. Čo sa týka, čo sa týka tej poslaneckej stráže alebo čo to je, tej, tej stráže, ktorú ste vypustili, to by som chcel oceniť, lebo osobne si myslím, že je to úplne o ničom, a keď raz niekto bude provokovať, konkrétne trebárs ten pán, o ktorom som hovoril, tak raz niekomu puknú nervy a dostane medzi oči bez ohľadu na to, či tu tá stráž bude, alebo nebude. Čiže to by som chcel oceniť, že tá stráž, že ste ju vypustili. Technicky by som vám chcel povedať, že vy ste povedali, že vy ste v 2006. a v 2-tisíc... (ruch v sále), vidíte, zasa ma vyrušujete, v 2006. a v 2010., že ste sa zaviazali, že nebudete vstupovať do rokovacieho poriadku, pokiaľ všetci nebudú súhlasiť, ale vy si do neho vstupujete! Vy nám rušíte klub, vy ste dali tie ostatné veci preč, ale vstupujete do toho rokovacieho poriadku, čiže nie je pravda, že by ste dodržali to, k čomu ste sa zaviazali! A ešte by som jednu poznámku, lebo ste hovorili o tej poslaneckej imunite. Dnes aj niektorí vaši kolegovia dokázali, že oni nehlasujú podľa toho, čo si myslia, podľa svojho presvedčenia, ale tak, ako je im to nakázané. Pretože niekoľkokrát sa prejavili verbálne, niekoľkokrát tu zatlieskali kolegom, ktorí tvrdili, že poslaneckú imunitu treba obnoviť. Tak čo si potom vlastne myslia? Dnes evidentne ukázali, že nehlasujú podľa svojho svedomia, a to je to, čo mi vadí. 	Ďakujem pekne.
Remišová, Veronika, poslankyňa NR SR (2016-04-28):
Môžem? Ja by som chcela dať procedurálny návrh, aby sme teraz hlasovali o tom, či dieťa, ktoré je závislé od matky... (Prerušenie vystúpenia predsedajúcim.)
P. Frešo, poslanec: (2007-12-12):
Po druhé. To, čomu sa dnes tešíme vďaka ekonomickým reformám, je extrémny hospodársky rast. Pravda je však taká, že tento hospodársky rast nebude trvať večne, pokiaľ sa neurobia systémové investície hlavne do oblasti vzdelania a do oblastí, ktoré podporujú technológie s vyššou pridanou hodnotou. Toto vám dokázali aj kolegovia pri rozpočte, to vy jednoducho nerobíte. Táto situácia nie je nepodobná situácii, kedy sa priebežný systém u nás zavádzal. To bolo v centrálne plánovanom hospodárstve v päťdesiatych rokoch, kedy rovnako ľudia verili, že vtedajší industriálny rast bude, rastie naveky, zabezpečí blahobyt a už koncom šesťdesiatych rokov nebol v stave tento systém držať krok s technologickým pokrokom, a to bol aj dôvod, pre ktorý koncom osemdesiatych rokov skrachoval vo všetkých krajinách, ktoré ho zaviedli. A práve na toto my chceme upozorniť, že vyžaduje to naozaj zodpovednosť, keď sa človek teší obrovskému rastu, tak vtedy treba investovať do systémových zmien, nie vtedy, keď je v kríze a netreba tie peniaze prejedať. Ďakujem pekne.
Grendel, Gábor, podpredseda NR SR (2022-03-18):
Prezentujme sa a hlasujme. (Hlasovanie.) Prítomných 123 poslancov, za 123, proti nikto, nezdržal sa nikto, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní, preto pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán spravodajca.
B. Bugár, podpredseda NR SR: (2005-05-25):
Pani poslankyňa Martináková, nech sa páči, môžete reagovať. Z. Martináková, poslankyňa: Len krátko, lebo už si tu vymieňame dvojstranné názory. Ja akceptujem názor pani poslankyne Tóthovej v tejto veci. A myslím, že mu aj rozumiem. Budeme o tom návrhu hlasovať. Ja sa chcem pristaviť ešte pri tom návrhu na zriadenie splnomocnenca. Ja to považujem naozaj za inštitúciu, ktorá veľmi závisí od toho, kto týmto splnomocnencom bude. Zhodnime sa na jednej veľmi silnej osobe, ktorá bude túto tému naozaj pretláčať do verejnosti, a dajme jej aj kompetencie, to už je vec vlády a vládnej koalície, aby mohla vstupovať do rozhodnutí, a budeme mať funkčný orgán. Pri všetkej úcte Stredisko pre ľudské práva nemôže ovplyvňovať chod exekutívy v mnohých oblastiach. Ja som prístupná všetkým riešeniam a podporím naozaj akékoľvek riešenie, ktoré bude posúvať veci dopredu, ja som ale pevne presvedčená, že som navrhla riešenie, ktoré pomôže posunúť veci dopredu. Ja som o tom presvedčená. Ďakujem pekne.
Šuca, Peter, poslanec NR SR (2013-03-27):
Ďakujem pekne za slovo, pani predsedajúca. Vážený pán kolega poslanec Hlina, nedá mi, aby som nereagoval na váš marketingový dnešný deň, na vaše marketingové dnešné rokovanie, ktoré začalo ráno, alebo o deviatej, a bude pokračovať až do hlasovania, máte na to legitímne právo. Predložili ste tri vlastné návrh zákonov. Tento posledný zákon je zákon o financovaní politických strán, keď ste v úvode vystúpili, venovali ste sa tomu pár sekúnd, potom ste riešili všetko iné, len nie to, k čomu predkladáte návrh zákona. Ale páči sa mi váš výrok, keď ste povedali alebo spomínali ste niečo o ľahkom vytĺkaní politického kapitálu, princíp závisti, princíp nenávisti. Verte, nikto z tých ľudí, ktorí tu sedia, necítia voči vám nijakú nenávisť, žiadnu nenávisť, ani s vami tak nekomunikuje, ani tak nerozpráva v Národnej rade. Ja by som upriamil ctenú vašu pozornosť na niekoľko výrokov, ktoré tu padli dnes a na minulých rokovaniach Národnej rady, ktorými budem deklarovať tú nenávisť alebo závisť. „Občiansky vám treba zobrať.“ Ospravedlňujem sa, je to vytrhnuté z kontextu. „A niekto vám zavelí, odídete.“ No garantujem vám, že nikto nám nevelil, absolútne nikto nám nevelil, tak nám nikto nevelí, aby sme tu sedeli, alebo nesedeli, spontánne sme sa zdvihli sami, lebo niekedy počúvať tie veci, pri všej úcte, je zdraviu škodlivé. „Eštebácky systém“, „lumpenštát“, „mizerné Slovensko“, „zdecimujete krajinu“, „dáte krajinu do rúk úžerníkov“, no toto, mám pocit, že je princíp na tú nenávisť. Ale to robíte vy, nie my. Vrátim sa pár vetami k tomu financovaniu politických strán. Chcete znížiť financovanie o 10 %. Ja sa pýtam, pán poslanec Hlina, do Národnej rady Slovenskej republiky ste sa dostali na kandidátke Obyčajných ľudí. Prišli ste tu za nich, po pár dňoch ste sa rozhodli odísť a zastupujete tu sám seba. Myslím si, že rozprávať o financovaní politických strán, keď tú stranu... (Prerušenie vystúpenia časomerom.)
Kollár, Boris, predseda NR SR (2023-03-30):
Áno, prepáčte, ešte by som vás chcel oboznámiť s výsledkami grémia. Ospravedlňujem sa. Rozrušil ma ten pán poslanec Linhart. Dohodli sme sa na tom, že budeme rokovať zajtra do 11.00 hodiny. Všetko, čo sa prejedná do 11.00 hod. a bude uzavreté, o 11.00 hod. hlasujeme. Posledné hlasovanie zajtra o 11.00 hod. bude uznesenie Národnej rady, že končí táto schôdza a všetky neprerokované automaticky sa presúvajú na májovú schôdzu. Ďakujem pekne. A teraz odovzdávam slovo pánovi predsedovi výboru. [Hlasovanie o vládnom návrhu zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1467.]
Kollár, Boris, predseda NR SR (2022-09-28):
Pán poslanec Taraba, nemôžete narúšať...
B. Bugár, podpredseda NR SR: (2005-05-17):
M. Demeterová, poslankyňa: Rada by som aj ja krátko reagovala na pána kolegu Buriana. Všetci dobre vieme, prečo sme sa akosi spoločne dohodli, že tento pozmeňujúci návrh bude platný iba na rok. Pretože sami sme si všetci uvedomovali, že je to len prechodné riešenie, ale vzhľadom na situáciu, ktorá sa vytvorila, a ja súhlasím s pani kolegyňou Navrátilovou, že boli zle odhadnuté prechodné obdobia, ale to sme si uvedomili až na základe konkrétnych príkladov, s ktorými sa ľudia na nás obracali z praxe. Ale my sami vo výbore sme boli tí, ktorí sme povedali, že chceme už niečo urobiť aj tento rok. Treba povedať, že návrh ministerstva bol, aby sme to systémovo  riešili v novele zákona č. 461. Čiže toto bol náš návrh, aj aby sme to vsunuli do tohto návrhu zákona, aj aby sme sa takto dohodli na tom prechodnom vylepšení. A preto dnes nie je celkom korektné to tu všetko a priori kritizovať, lebo si myslím, že je lepšie urobiť aspoň na prechodné obdobie niečo, aby sme zmiernili nepriaznivú situáciu, ako neurobiť nič.
Susko, Boris, poslanec NR SR (2013-03-20):
Ďakujem pekne. Pokiaľ teda ide o pozmeňujúci návrh pani poslankyne Žitňanskej, nemôžeme o ňom hlasovať, lebo sme schválili bod 2 správy výboru. Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Figeľ, Ján, podpredseda NR SR (2014-06-05):
Ďakujem pekne za vystúpenie pánovi poslancovi Ivanovi Švejnovi. Na jeho vystúpenie sú tri faktické. Nech sa páči, Alojz Hlina.
Pado, Martin, poslanec NR SR (2011-03-29):
Ďakujem pekne. Pán predsedajúci, dajte teraz hlasovať o pozmeňovacom návrhu pána poslanca Bašku pod bodom 1, 2, 3, 4 a 5 spoločne.
M. Číž, podpredseda NR SR: (2006-08-02):
Nech sa páči, pán Slafkovský.
Sulík, Richard, podpredseda vlády a minister hospodárstva SR (2022-05-19):
Šestka sa zhoduje s tou, čo som už odpovedal.
Blaha, Ľuboš, podpredseda NR SR (2024-01-18):
Pani poslankyňa Veronika Remišová, nech sa páči.
A. Slafkovský, poslanec: (2007-10-24):
Nuž potom, samozrejme, že keď takto nekonáme, tak hovoríte, že trh je ten, ktorý tu všetko kazí. Ale trh kazia predovšetkým tí, ktorí trhu nerozumejú. A my sme zistili to, čo sme na základe predloženého zákona, že je tu snaha otočiť smerovanie systému zdravotnej starostlivosti opačným smerom. A to, že vy nám tu hovoríte, že smerovka neukazuje do Prahy, to ešte neznamená, že cesta do Prahy nevedie. Takže keď hovoríte, že zákon nie je návratom pred rok 1989, to ešte neznamená, že táto cesta tým návratom reálne nie je. Je. Ďakujem.
Chaban, Ivan, poslanec NR SR (2011-02-11):
Ďakujem, pán predseda. Národná rada Slovenskej republiky uznesením č. 332 z 11. februára po prerokovaní vládneho návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov (tlač 250), v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený materiál v druhom čítaní a prideľuje návrh citovaného zákona na prerokovanie Ústavnoprávnemu výboru Národnej rady a Výboru Národnej rady pre zdravotníctvo. Gestorský výbor nedostal žiadne pozmeňujúce a doplňujúce návrhy poslancov, ktorí nie sú členmi výborov, ktorým bol návrh zákona pridelený. Oba výbory súhlasili s navrhovaným znením zákona s tým, že Výbor Národnej rady Slovenskej republiky pre zdravotníctvo súhlasil s pozmeňujúcim návrhom, ktorý máte asi pred sebou v bode IV. Ja ho radšej prečítam: Z uznesenia Výboru Národnej rady pre zdravotníctvo vyplýva tento pozmeňujúci návrh: V čl. I bod 1 sa za slovo „liekov“ vkladajú slová „s obsahom omamných a psychotropných látok“. Spresňuje sa tým ustanovenie § 2 ods. 7. Ide o legislatívnotechnickú úpravu. Gestorský výbor na základe stanovísk výborov k vládnemu návrhu zákona, ktorým sa mení a dopĺňa tento zákon v znení neskorších predpisov, vyjadrených v uzneseniach súhlasil a odporúča Národnej rade Slovenskej republiky vládny návrh zákona schváliť s odporúčaným pozmeňujúcim návrhom. Výbor poveril mňa ako spravodajcu predniesť spoločnú správu výborov na schôdzi Národnej rady Slovenskej republiky, ktorá bola schválená na výboroch dňa 11. 2. 2011. Ďakujem, pán predsedajúci, a prosím, aby ste otvorili rozpravu.
P. Prokopovič, poslanec: (2001-12-18):
J. Migaš, predseda NR SR: Hlasujeme z bloku II o bode 2 z pozmeňujúceho návrhu pána poslanca Hóku. (Hlasovanie.) Prítomných je 116 poslancov, za 108, proti nikto, zdržali sa 2, nehlasovalo 6. Bod 2 sme schválili. Nech sa páči.
Glváč, Martin, podpredseda NR SR (2017-11-30):
Ďakujem. Ďalšou otázkou je otázka od pána poslanca Petráka, ktorý však nie je v sále, to znamená, prepadá. Ďalšia otázka, č. 13, od pána poslanca Marosza, je v sále, pánovi ministrovi dopravy a výstavby Árpádovi Érsekovi a znie: „Vážený pán minister, dáte preveriť operatívny lízing obstarávania desiatich rušňov ŽSSR Útvaru hodnota za peniaze?“ Nech sa páči.
Klus, Martin, poslanec NR SR (2016-11-29):
Ďakujem pekne za slovo. V podstate to, čo som chcel povedať ako reakciu na pána poslanca Beblavého, už povedali moji predrečníci, pani poslankyňa Remišová a pán poslanec Budaj. Skutočne veľmi trefne a aj pútavo pomenoval hlavné problémové body tohto zákona a ja by som chcel teda poprosiť pána ministra, aby k niektorým z nich zaujal stanovisko, aby sme sa mohli kvalifikovanejšie rozhodnúť, či podporiť a keď, tak v akej podobe tento návrh zákona. A zároveň ešte jedna malá drobná prosba, zhasla nám jedna z tých adventných sviečok, pán predsedajúci, asi ju treba zapáliť.
Hrnčiar, Andrej, podpredseda NR SR (2017-03-29):
Tieto faktické poznámky sa zapíšu, samozrejme, a môžte sa hlásiť faktickými poznámkami na predsedu Národnej rady a potom sa bude pokračovať faktickými poznámkami na podpredsedníčku parlamentu.
Číž, Miroslav, podpredseda NR SR (2015-01-28):
Pán poslanec, prepáčte, len je 11.00 hodín, takže rád sa vás teda chcem opýtať, že či by ste nám prezradili, či chcete ešte dlho, a v takom prípade preruším. Alebo ak je to jedna, dve minúty, tak by ste mohli dokončiť. Nech sa páči, máte slovo.
Drábiková, Lucia, poslankyňa NR SR (2021-06-17):
Hlasovali sme teda o jedinom pozmeňujúcom návrhu. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Kuffa, Štefan, poslanec NR SR (2014-12-04):
Ďakujem za slovo. Ja by som chcel na to tiež reagovať. Aj keď tento návrh, samozrejme, podporím ho aj v hlasovaní a zdá sa ako dobrý aj logický, len treba sa naozaj nad takou skutočnou vecou zamyslieť, a to je taká bolestivá stránka všetkých vlád za posledných 25 rokov v našej krajine a to je práve tá miera nezamestnanosti. Jak po 89. roku sme vlastne sa ocitli v situácii takej, kedy sme prvýkrát začali prepúšťať ľudí zo zamestnaní a v podstate odvtedy sme sa tohto problému ani, ani sa ho nezbavíme, lebo to k podstate, hej, jednoducho, tej kapitalistickej spoločnosti tá nezamestnanosť akosi tak aj patrí, ale aby bola primeraná. Ideálne by to bolo na úrovni kdesi možno 4 percent. Hej? To by bolo tak super, lebo to by boli naozaj ľudia len tí, ktorí, ktorí naozaj dočasne stratili tú prácu a hľadajú. Ale treba sa zamyslieť nad tým, kde vytvárať tieto pracovné miesta. A to nie je len tá štátna správa. To je veľmi málo aj tých, možno zdanlivo tých 30-tisíc pracovných miest. Myslím si, že keď raz budeme aj my v tom dôchodkovom veku, uvidíte, spomeniete si na tie slová, človek má niekedy naozaj problém s tým, povedať, že teda končím, hej. Zdá sa to veľakrát, akoby ten človek bol už nepotrebný. A možno budeš mať raz, Miro, naozaj 62 rokov, budeš vitálny a budeš vládať ako pracovať a ktosi ti teraz odrazu povie. Trebalo by vytvárať aj kdesi inde tie pracovné miesta, to som chcel ako naznačiť, nielen v tej štátnej správe, aby sme sa len na to viazali. Áno, mohol by to byť jeden z dôvodov pre ukončenie pracovného pomeru alebo pracovnoprávneho vzťahu, dôchodkový vek. Ale aby to nebolo tak, že týchto ľudí v dôchodkovom veku alebo dôchodcov všetkých hodíme cez palubu. Ale vytvárať nové pracovné... (Prerušenie vystúpenia časomerom.)
Pčolinský, Peter, podpredseda NR SR (2023-03-23):
Ďakujem pekne, prerušujem rokovanie o tomto bode programu. Pristúpime k druhému čítaniu návrhu poslancov Šíbla a Šudíka na vydanie zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. Návrh zákona má parlamentnú tlač 1394, informácia výboru má tlač 1394a. Dávam slovo poslancovi Tomášovi Šudíkovi, aby návrh zákona odôvodnil. (Rokovanie o návrhu poslancov Národnej rady Slovenskej republiky Jaromíra Šíbla a Tomáša Šudíka na vydanie zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1394.)
Glváč, Martin, podpredseda NR SR (2017-04-06):
Vážené panie poslankyne, vážení páni poslanci, otváram jedenásty rokovací deň 14. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Zsolt Simon, dlhodobo práceneschopná pani poslankyňa Eva Antošová a na zahraničnej pracovnej ceste je pán poslanec Peter Antal. Pristúpime k prerokovaniu návrhu mandátového a imunitného výboru Národnej rady Slovenskej republiky na udelenie pokuty poslancom Národnej rady Slovenskej republiky. Tlač má, návrh má tlač 432. Prosím predsedu Mandátového a imunitného výboru poslanca Richarda Rašiho, aby návrh uviedol, nech sa páči. (Rokovanie o návrhu Mandátového a imunitného výboru Národnej rady Slovenskej republiky na udelenie pokuty poslancom Národnej rady Slovenskej republiky , tlač 432.)
Glváč, Martin, podpredseda NR SR (2018-06-20):
Pán poslanec Dostál.
Janckulík, Igor, poslanec NR SR (2017-05-11):
Teraz pristúpime k hlasovaniu o pozmeňujúcom návrhu pani poslankyne Zemanovej. Hlasujeme o bode jedna.
Glváč, Martin, podpredseda NR SR (2016-04-28):
Ďakujem veľmi pekne. Prerušujem rokovanie o tomto bode programu. Ďalším bodom programu je prvé čítanie o návrhu pani poslankyne Anny Zemanovej na vydanie zákona, ktorým sa mení zákon č. 79/2015 Z. z. o odpadoch a o zmene a doplnení niektorých zákonov. Návrh zákona má tlač 36, návrh na jeho pridelenie na prerokovanie výborom je v rozhodnutí č. 28. Dávam slovo poslankyni Anne Zemanovej, aby návrh zákona uviedla. (Rokovanie o návrhu poslankyne Národnej rady Slovenskej republiky Anny Zemanovej na vydanie zákona, ktorým sa mení zákon č. 79/2015 Z. z. o odpadoch a o zmene a doplnení niektorých zákonov , tlač 36.)
Lackovič, Marek, poslanec NR SR (2024-05-02):
Ďakujem veľmi pekne za slovo, pán predsedajúci. Ďakujem ti za tvoj príspevok, pán poslanec Prostredník. Veľmi správne si poznamenal, že tento návrh zákona má tendenciu niektorým ľuďom ublížiť, že je do veľkej miery premyslený, rafinovaný a ja s tebou, žiaľ, musím súhlasiť. Javí sa veľmi nevinne, ale klame telom tak, ako klamal máloktorý iný zákon, ktorý tu bol za posledný polrok predložený. Tento zákon bezpochyby ubližuje a ubližovať bude. Ak je tu aj mojimi kolegami a kolegyňami preukázané, že ublíži čo i len jednému človeku, načo to, prosím vás predkladáte, načo? V dôvodovej správe píšete, že predkladaný návrh zákona má pozitívne sociálne vplyvy, že ponúka rovnosť príležitostí. Kde, prosím vás? Že má pozitívny vplyv na rodičovstvo a rodinu. Kde, prosím vás? Ďakujem pekne.
B. Bugár, podpredseda NR SR: (2002-12-12):
Teraz otváram rozpravu o týchto bodoch programu a pýtam sa, či sa hlási niekto ústne do rozpravy. Konštatujem, že nie je to tak, preto vyhlasujem rozpravu o týchto bodoch za skončenú a zároveň prerušujem rokovanie o týchto bodoch programu. Ďakujem aj pánovi ministrovi, aj pánovi spravodajcovi. Žiadam predsedov poslaneckých klubov, aby sa potom zastavili tu u predsedajúceho, chcel by som sa dohodnúť s nimi, kedy by sme potom hlasovali aj o týchto prerokovaných bodoch a poprípade aj o ďalších. Takže prosím všetkých predsedov poslaneckých klubov, aby sa zastavili tu u predsedajúceho. Teraz budeme pokračovať ešte druhým a tretím čítaním o návrhu na vyslovenie súhlasu Národnej rady Slovenskej republiky s Dohovorom o uľahčení prístupu k justičným orgánom v cudzine z 25. októbra 1980 podpísaným Slovenskou republikou v Haagu dňa 19. septembra 2002 . Návrh vlády ste dostali ako tlač 78. Rozdané máte aj uznesenie ústavnoprávneho výboru, ku ktorému je pripojený aj návrh uznesenia Národnej rady. Návrh vlády odôvodní podpredseda vlády a minister spravodlivosti Slovenskej republiky Daniel Lipšic. Nech sa páči, pán podpredseda.
Pellegrini, Peter, predseda NR SR (2015-05-21):
Prezentujme sa a hlasujme o bodoch spoločnej správy k tlači 1333, tak ako ich uviedol pán spravodajca. Kolegov z odboru legislatívy požiadam, aby pozorne sledovali celý priebeh hlasovania, aby pri takýchto dôležitých veciach nenastala nejaká chyba. Ďakujem. (Hlasovanie.) Prítomných 133 poslancov, za hlasovalo 116, zdržalo sa 16, nehlasoval 1. Tieto body sme schválili.
B. Bugár, podpredseda NR SR: (2006-04-20):
hodina otázok , ktorý týmto otváram. Poslanci písomne položili do včera do 12.00 hodiny otázky, ktoré boli vyžrebované. Tak vás chcem upozorniť na to, že na otázky poslancov, ktorí nie sú prítomní v sále, sa neodpovedá. Pani poslankyne, páni poslanci, predseda vlády Slovenskej republiky pán Mikuláš Dzurinda sa z rokovania o tomto bode programu ospravedlnil a svojím zastúpením poveril podpredsedu vlády pána Pála Csákyho, ktorého prosím, aby oznámil, kto z členov vlády bude odpovedať na otázky za neprítomných členov vlády.
Bagačka, Michal, poslanec NR SR (2013-10-16):
Ďakujem za slovo, pán predseda. V rozprave vystúpil pán poslanec Beblavý, ktorý predložil doplňujúci návrh, najprv ale, pán predseda, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2023-03-28):
Pán poslanec, chcem sa vás opýtať, či prerušíme teraz prejav, alebo... Lebo je sedemnásta hodina, máme o čom hlasovať, čiže... (Reakcie z pléna.)
Sulík, Richard, predseda NR SR (2011-05-19):
Ďakujem. Vyhlasujem prestávku 3 minúty do 17.02 hodiny a budeme pokračovať hlasovaním, po hlasovaní budeme pokračovať v rozprave. O 17.02 hodine budeme pokračovať hlasovaním. (Krátka prestávka.) (Po prestávke.) Dámy a páni pokračujeme v prerušenom rokovaní hlasovaním v prvom čítaní o vládnom návrhu zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov (tlač 341). Páni poslanci, poprosím vás usadiť sa, pán poslanec Kažimír, ďakujem, kolega Bugár, ďakujem. Pán kolega Abrhan, poprosil by som vás usadiť sa. Pani spravodajkyňa, prosím, uveďte hlasovanie.
B. Bugár, podpredseda NR SR: (2004-09-23):
Ďalšiu otázku položil pán poslanec Karol Ondriaš, ten tu je: „Zistil som, že médiá na Slovensku nereprodukujú moje otázky na vás v plnom znení a zámerne ich modifikujú a zneužívajú na zosmiešnenie KSS. Otázka: Myslíte si, že mnohí pracovníci médií tak robia preto, aby vám slúžili a zachovali si zamestnanie?“ Nech sa páči.
Kollár, Boris, predseda NR SR (2022-06-15):
Prosím, prezentujme sa a hlasujeme. (Hlasovanie.) Prítomných 136 poslancov, za 135, zdržal sa 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Blanár, Juraj, podpredseda NR SR (2021-11-02):
Ďalší, pán poslanec Schlosár, nech sa páči.
V. Veteška, podpredseda NR SR: (2005-03-17):
Pán minister, nech sa páči.
Glváč, Martin, podpredseda NR SR (2016-10-26):
Ďakujem. Otváram všeobecnú rozpravu. Do rozpravy som dostal jednu písomnú prihlášku. Za klub SaS vystúpi pani poslankyňa Jana Kiššová. Nech sa páči.
Hrnčiar, Andrej, podpredseda NR SR (2019-12-03):
Prosím, prezentujme sa a hlasujme. (Hlasovanie.) Prítomných 128, za 112, proti nikto, zdržalo sa 13, nehlasovali 3. Konštatujem, že Národná rada sa uzniesla, že tento návrh ústavného zákona prerokuje v druhom čítaní.
Hlina, Alojz, poslanec NR SR (2014-03-26):
Ďakujem veľmi pekne. Takže keď bude hlasovanie budúci týždeň, teoreticky môžete otvoriť rozpravu, môžete ešte pripraviť návrh toho pozmeňovacieho návrhu tak, ktorý údajne mal nejaké legislatívne chyby, aby nemal chyby, a môžete to jedným vrzom všetko prijať. No tak som zvedavý. Vážená kolegyňa, to, čo je, hovoríte, že vy ste teda pracovali, ja verím, že niekto niečo pracoval, ale mne to pripadá tak, že niekomu necháte odťať ruku a potom chodíte, že ako často si má dávať repíkové zábaly, viete. Ja viem, že repík je, to je penicilín v armáde, či jak sa to hovorilo, repík zaberie, ale poďme skúsiť nedať ľuďom odťať ruku. A to teraz čiastočne robíme. Čiže keby som to v takom obraze hovoril, dobre? Teraz urobíme nastavenia a budeme v tom pokračovať, pevne verím, ruka v ruke alebo – a mne je to jedno – nemusíme si ani ruky držať, len urobme niečo, hej, pre, pre týchto ľudí, a na konci nech je výsledok. Dobre? Teraz ideme robiť a skúsme robiť tak, aby ľuďom neodtínali ruky. Potom nemusia chodiť felčiari s repíkovými zábalmi. Ďakujem.
Hrnčiar, Andrej, podpredseda NR SR (2018-09-18):
Pán poslanec Fecko.
Figeľ, Ján, podpredseda NR SR (2012-06-27):
Ďakujem. Nech sa páči, pán poslanec Kadúc.
Čekovský, Kristián, poslanec NR SR (2022-06-16):
Ďakujem pekne. Chcel by som poprosiť všetkých členov výboru pre kultúru a médiá na, aby sa zúčastnili schôdze výboru o 12.05 h v rokovacej miestnosti výboru č. 32.
Paška, Pavol, predseda NR SR (2014-02-12):
(Hlasovanie.) 143 prítomných, 21 za, 17 proti, 91 sa zdržalo, 14 nehlasovali. Ani tento návrh neprešiel do druhého čítania. Dámy a páni, odhlasovali sme prerokované body. Krátka 5-minútová; ešte pán poslanec Mikloško.
P. Hrušovský, podpredseda NR SR: (2001-09-17):
(Hlasovanie.) Prítomných je 100 poslancov, za 88, proti 3, zdržali sa 5, nehlasovali 4. Návrh sme schválili. Teraz poprosím pána poslanca Tatára, ktorého poveril gestorský výbor, aby bol spravodajcom pri vládnom návrhu zákona o cenných papieroch a investičných službách , aby navrhol k tomuto prerokúvanému návrhu zákona uznesenie Národnej rady Slovenskej republiky. Pán poslanec Tatár. P. Tatár, poslanec: Vážený pán predsedajúci, v zmysle oprávnení, ktoré vyplývajú pre spravodajcu, aj v zmysle návrhu podaného v rozprave prosím, aby ste dali hlasovať podľa § 73 rokovacieho poriadku ods. 3 písm. a) o tom, že Národná rada sa uzniesla na tom, že vráti predmetný návrh navrhovateľovi na dopracovanie.
Blanár, Juraj, podpredseda NR SR (2020-12-03):
Teraz o slovo požiadala pani predkladateľka, pani ministerka, ktorej udeľujem slovo. Nech sa páči.
Kiššová, Jana, poslankyňa NR SR (2016-10-11):
Ďakujem pekne. No nemám sa čo sporiť, chcem veľmi pekne poďakovať za faktické poznámky. Možno by som len doplnila to, čo hovoril kolega Dostál, že keď niečo prestane fungovať, tak to štát začne dotovať, tak na Slovensku funguje ešte tak, že keď niečo prestane fungovať, tak do toho vstúpi štát a má pocit, že to bude potom fungovať lepšie, to, bohužiaľ, celkom pravda nie je, pretože štát na, na množstve príkladov ukázal, ako nevie fungovať lepšie ako súkromný sektor. A čo sa týka tej nárokovateľnosti, tej 100 % nárokovateľnosti, tým som nemala na mysli to, že teraz povedzme, že každý bude mať na tú podporu nárok, tým som myslela taký možno obrazný pohľad na tú 100 % nárokovateľnosť, že ak jednoducho znížime dane, tak budú nárokovateľné v 100 %, to znamená pre každého. A to, samozrejme, bol príklad pre..., ktorý by platil v prípade rovnej dane, nie v prípade progresívnej dane, ale tým som chcela povedať, že akékoľvek opatrenie by malo jednoducho platiť plošne. Ďakujem.
P. Paška, predseda NR SR: (2007-09-04):
Pán poslanec Pado.
Šedivcová, Viera, poslankyňa NR SR (2015-02-03):
Ďakujem za slovo. Ja by som zareagovala iba na tú časť vašej rozpravy, pán kolega, kde hovoríte, že zostanú sporitelia na krku štátu, hlavne tí, ktorých vyženieme z II. piliera. Ja si dovolím povedať, že nikoho nevyháňame z II. piliera, pretože ľudia sa môžu slobodne rozhodnúť, či v II. pilieri zostanú, aj keď je pre nich nevýhodný, alebo vystúpia. A to, že zostanú na krku štátu, to ste povedali vy. Ja to vidím tak, že hlavne tí, ktorí majú veľmi nízke príjmy, veľmi nízke vymeriavacie základy, tak keď začnú poberať dôchodok z II. piliera, tak sa naozaj ocitnú na hranici chudoby a budú odkázaní na to, aby im štát vyplácal dávku v hmotnej núdzi. Ďakujem.
Lajčák, Miroslav, podpredseda vlády a minister zahraničných vecí a európskych záležitostí SR (2014-06-26):
Včera sme rozoslali všetkým členom rady vlády upravenú verziu, verziu, ktorá prešla pripomienkovým konaním. Nerobím si veľké ilúzie, že zrazu vyvolá súhru, harmóniu a potlesk, pretože, ako som povedal pred chvíľou vášmu kolegovi, na isté otázky jednoducho nepanuje celospoločenská zhoda, ale chcem, aby sme o tom diskutovali. Proces bol bezprecedentne otvorený, zúčastnilo sa na ňom obrovské množstvo ľudí. Obaja dobre vieme, že nie je možné, aby každý názor každého človeka bol zohľadnený vo výslednom texte. To znamená, výsledný text stratégie je dokument, ktorý predkladám ja vláde, a predložil som taký dokument, pod ktorý som schopný a ochotný sa podpísať, čo som aj urobil. A verím, že stratégia bude prijatá vo vláde a že bude vnímaná tak, ako bola myslená, to znamená, aby sme posunuli ďalej našu diskusiu o ochrane podpory ľudských práv na Slovensku. Ďakujem, skončil som.
Blaha, Ľuboš, podpredseda NR SR (2024-01-18):
Pán poslanec Branislav Vančo.
Danko, Andrej, predseda NR SR (2019-01-30):
Pani poslankyňa Remišová. Pripraví sa poslanec Beblavý.
Baláž, Vladimír, poslanec NR SR (2022-11-11):
Vážené dámy a páni, ďakujem každému, ktorý vystúpil, či už v rozprave, alebo s faktickou poznámkou. Ďakujem za otvorenie schôdze. Ďakujem aj pánovi ministrovi, že sa zúčastnil a predvied... alebo vysvetlil svoj postoj. Nezabudnime, prečo sme tu. Som ja na rozdiel (povedané so smiechom) od pána predsedu Šipoša celkom rád, že to neznelo v nejakom veľmi konfrontačnom duchu. No my sme tu preto, aby 1. decembra prišli lekári do roboty. Preto sme tu, a to je to najdôležitejšie, čo z tohto musí vyjsť. My sme tu na to, aby pokračovala zdravotná starostlivosť. Preto sme zvolali túto schôdzu, preto sme reflektovali, tak ako povedal predseda Fico, na požiadavky lekárskych, lekárskeho odborového združenia. Nemám pred sebou všetky tie, tie (povedané so smiechom), tie uznesenia, tie jednotlivé body, ale keď sa vrátim k tomu, čo tu zaznelo o tom plate, tam my sme napísali: „Zariadiť buď teraz, alebo pripraviť celú tú cestovnú mapu k tým, k tým násobkom, ktoré si žiadajú.“ Je to tam tak napísané v tom uznesení. To je to, o čom by sme sa mali rozprávať. Už to, myslím, že niekto povedal, neviem teraz, či poslanec Taraba, myslím, že on, že v Čechách je pripravený zákon, ak už nie je schválený, že sa valorizuje príspevok štátu každý rok. To sú tie cesty, kde musíme ísť. A by som ešte raz vám ozrejmil a zrejme aj pánovi poslancovi Kuriakovi, ak sa nemýlim, tak sa volá (reakcia z pléna), áno, že keď vytvárate systém, aby bol presne platený, to zdravotníctvo, tak vy musíte do toho DRG systému dávať hodinovú mzdu všetkých zúčastnených ľudí. Musíte ju tam dať a to vám potom ten systém zaplatí späť. Keď nemáte definovanú tú mzdu a oni si tú mzdu vydobyjú niekde na, v nemocniciach kolektívnymi zmluvami, tak tie nemocnice sa, bohužiaľ, znova a znova budú zadlžovať. Ja som vyzval všetkých, využime túto príležitosť, ktorá tu je. Nedívajme sa teraz na, že kto je z ktorej strany alebo kde patrí. Toto musí byť náš spoločný záujem, aby zdravotníctvo dobre fungovalo. Vyzývam všetkých, aby v utorok hlasovali za toto uznesenie a žiadam vás všetkých, aby, ktorí majú kompetenciu, aby ste rokovali s lekárskym odborovým združením a s pracovníkmi v zdravotníctve preto, aby sme oddialili možnosti prerušenia poskytovania zdravotnej starostlivosti, ale aj pripravili v zásade pôdu pre dlhodobé zlepšenie v oblasti zdravotníctva. Ďakujem všetkým veľmi pekne. Všetkým vám prajem ešte príjemný víkend.
Hrnčiar, Andrej, podpredseda NR SR (2019-02-06):
Poprosím vás, páni poslanci.
Sulík, Richard, predseda NR SR (2011-07-07):
Poprosím netelefonovať v miestnosti. Ďakujem. Choďte hľadať vašich poslancov. (Reakcia na hlasy z pléna.) Ešteže členovia vlády tu neboli. Hej. (Hlasy z pléna.) Áno, áno, zatiaľ stratil len poradie. Pán Kalist, máte slovo.